Document ID: /roh_data/filtered/fineweb-2-filterrobots_roh.jsonl.gz/61581

Andy Kollegger che presidiescha actualmain l'uniun chantunala da musica, saja vegnì elegì en suprastanza a la delegada che ha gì lieu da curt online. Quai ha l'Uniun chantunala da musica dal Grischun annunzià. El saja vegnì nominà tras l'Uniun svizra da musica nua ch'el s'engascha medemamain a la testa ed haja fatg la cursa cunter diversas autras candidaturas.
Cussegl svizzer da la musica
Il Cussegl svizzer da la musica represchenta ils interess da la musica sin nivel naziunal. El è il pli grond represchentant per il sectur da musica en Svizra sco er plattafurma da barat e contact surregiunala. Il cussegl è plinavant er partenari per il barat sin nivel internaziunal.
En la suprastanza dal Cussegl svizzer da la musica vegnia el a represchentar il sectur da cultura da laics. Quai ensemen cun Karin Niederberger, la presidenta da l'Assoziaziun federala da jodladers ch'è vegnida reelegida per quest post.
Passend zum Thema